**Základná škola, Školská 194, 900 43 Kalinkovo**

**Stratégia znižovania školského neúspechu**

**v ZŠ Kalinkovo v šk. roku 2021/22**

prerokované na pedagogickej rade 22.11.2021

Vypracovala: PaedDr. Slavka Turková

poverená RŠ

1. **ZÁKLADNÁ TERMINOLÓGIA**

**Menej úspešným žiakov** je žiak, ktorý z jedného , alebo viacerých učebných predmetov sústavne nedosahuje učebné výsledky predpísané učebnými osnovami a cieľovými požiadavkami.

V prípade žiaka, ktorý nedosahuje učebné výsledky primerané svojim schopnostiam, hovoríme o relatívnej školskej neúspešnosti. Vnútorné príčiny súvisia s osobnosťou žiaka, vonkajšie faktory tvoria

* rodinné prostredie
* škola.

**Neprospech** sa chápe ako porucha v učení žiaka, ktorá mu bráni dosahovať požadované výsledky.

1. **POSTUP ŠKOLY PRI PREDCHÁDZANÍ OPAKOVANIU ROČNÍKA**

Škola pri predchádzaní opakovaniu ročníka dodržuje 5 základných bodov, ktoré realizuje počas školského roka:

1. **Monitoring žiakov**

Identifikovanie žiakov v riziku školského neúspechu, sledovanie základných rizikových faktorov. Vykonáva sa na začiatku každého polroka. Monitoring realizuje

• pedagógovia, ktorých činnosť je zameraná na výchovno-vzdelávaciu činnosť žiakov,

• vychovávatelia,

• pedagogickí asistenti,

• školský špeciálny pedagóg.

1. **Identifikovanie príčin rizika**

Základnou zásadou je presné a objektívne zistenie príčin neúspechu žiaka pomocou

* pozorovania,
* rozhovoru,
* analýzy výsledkov činností,
* orientačnej psychologickej a špeciálnopedagogickej diagnostiky,
* rozhovor s rodičmi.

Pri rozhovore so žiakom sú dôležité nasledovné body:

• aj napriek tomu, že do rozhovoru vstupuje učiteľ a žiak, žiak by nemal mať pocit, že je na rozhovor predvolaný a musí sa zodpovedať za nejaké svoje konanie. Malo by ísť o rozhovor, ktorý je založený na princípoch dôvery,

• začiatok rozhovoru by mal začať poďakovaním za dôveru, vyzdvihnutím pozitív a predností žiaka a povzbudením k rozhovoru,

• neporovnávať výsledky žiaka s inými žiakmi a ani jeho správanie a konanie s inými žiakmi alebo očakávaniami učiteľa,

• každý žiak je jedinečný, treba vnímať svojho žiaka ako individualitu a spoločne sa snažiť nájsť to, čo potrebuje,

• počas rozhovoru je dôležité počúvanie a vnímanie toho, čo žiak hovorí. Pocit skutočného záujmu a možnosť ventilácie sú pre neho často dôležitejšie ako univerzálna rada,

• otvorené otázky posúvajú učiteľa, žiaka a aj spoločný rozhovor k cieľu.

Spolupráca so zákonným zástupcom – v dostatočnom časovom predstihu a v celom rozsahu poskytnúť informácie o nedostatočných výchovno-vzdelávacích výsledkoch žiaka. Iba skorou komunikáciou vedia rodiča včas reagovať na slabý prospech žiaka a účinne zasiahnuť.

Zodpovední sú:

• pedagógovia, ktorých činnosť je zameraná na výchovno-vzdelávaciu činnosť žiakov,

• vychovávatelia,

• pedagogickí asistenti,

• vedúci útvaru záujmovej činnosti v čase mimo vyučovania,

• školský špeciálny pedagóg,

• školský psychológ,

* výchovný poradca,

• vedenie školy.

1. **Podpora v škole**
2. Pri práci s neprospievajúcim žiakom je dôležitý pedagogický optimizmus a akceptácia žiaka. Učiteľ používa vhodné metódy a individuálny prístup k žiakovi, napriek dodržiavaniu tejto zásady, nie je možné zaostávanie odstrániť. Z  psychologického hľadiska je dôležité, nezamerať sa na len prospech. Z hľadiska hodnotenia žiaka treba hodnotiť aj iné stránky osobnosti žiaka, ktoré sú pozitívne a oceniť aj malý pokrok v učení.
3. Škola sa zapojila do projektu doučovania, ktorého cieľom je zmierniť dopady dištančného vzdelávania v dôsledku pandémie COVID 19, čím sa snaží zmierniť nedostatky vo vzdelávaní.
4. Slabo prospievajúcim žiakom na 1. stupni odporúčame pobyt v školskom klube detí.
5. Stretnutia s psychológom, špeciálnym pedagógom a výchovným poradcom.

*Možnosti riešenia zvýšeného počtu vymeškaných hodín*

1. kontaktovanie zákonného zástupcu,
2. rozhovor s rodičmi,
3. udelenie výchovného opatrenia.

Triedny učiteľ pri ospravedlňovaní vymeškaných hodín postupuje podľa školského poriadku.

***Konkrétne opatrenia pre žiakov s medzerami vo vedomostiach***

* zistiť, ktoré učivo žiak zanedbal resp. zameškal a vhodne zvolenou formou učivo dobrať,
* posúdiť, či žiak látku dobehne sám alebo potrebuje pomoc rodiča resp. učiteľa,
* navrhnúť postup ako učivo doplniť,
* zabezpečiť doučovanie,
* doučiť základné učivo,
* doučovanie je dobrovoľné a prebieha pod dohľadom učiteľa.

***Konkrétne opatrenia pre žiakov s nízkou motiváciou***

* zistiť, ku ktorým predmetom má žiak negatívny vzťah,
* zistiť príčiny demotivácie,
* v triede vytvárať pozitívnu klímu,
* venovať žiakovi väčšiu pozornosť, v prípade potreby poskytnúť okamžitú pomoc,
* vytvárať situácie, aby žiak pocítil úspech,
* zvyšovať motiváciu znižovaním nárokov na memorovanie učiva,
* rešpektovať názor žiaka,
* prepájať učivo s praxou.

***Konkrétne opatrenia pre žiakov s nedostatkami v učebných návykoch***

* rozvíjať u žiakov vôľu a návyky potrebné pre správne učenie,
* pravidelne kontrolovať vypracované domáce úlohy,
* viesť žiaka k dodržovaniu pravidiel,
* rozvíjať zodpovednosť, samoreguláciu, vytrvalosť,
* učiť žiaka organizovať si čas – vytvoriť denný a týždenný režim, čas rozvrhnúť na povinnosti, záujmy a odpočinok,
* naučiť sa učiť sa,
* plnenie úloh je potrebné kontrolovať dôsledne ale svoj názor vyjadríme taktne.

Zodpovední sú:

* pedagógovia, ktorých činnosť je zameraná na výchovno-vzdelávaciu činnosť žiakov,
* vychovávatelia,
* pedagogickí asistenti,
* vedúci útvaru záujmovej činnosti v čase mimo vyučovania,
* školský špeciálny pedagóg,
* školský psychológ,
* výchovný poradca,
* vedenie školy.

1. **Podpora v spolupráci**

Ak zlyhávajú podporné kroky z bodu 3., škola pristupuje k týmto krokom:

1. Participácia metodických orgánov na hlbšej analýze výchovno-vzdelávacích výsledkoch žiakov a následné stanovenie konkrétnych efektívnych postupov na znižovanie školského neúspechu jednotlivých žiakov.
2. Spolupráca s odbornými poradenskými zariadeniami. Pokiaľ je to potrebné, škola spolupracuje s ďalšími organizáciami ako poradenské centrum, úrad práce, sociálnych vecí a rodiny či komunitné centrum s cieľom poskytnúť podporu žiakom ohrozeným školským neúspechom.
3. **Vyhodnotenie**

Vyhodnotenie podporných aktivít prebieha na pedagogickej rade. Formou diskusie si učitelia predávajú informácie a odporúčania, ako ďalej postupovať v prípade, že žiak neprospieva. Jednotlivé prípady sa komunikujú na úrovni celej školy.

Vypracovala: PaedDr. Slavka Turková